b'\n_START_ARTICLE_\nKolob\xc5\xbeegas b\xc4\x81ka\n_START_PARAGRAPH_\nKolob\xc5\xbeegas b\xc4\x81ka (po\xc4\xbcu: Latarnia Morska Ko\xc5\x82obrzeg) atrodas Polij\xc4\x81, Rietumpomo\xc5\xbees vojevodistes Kolob\xc5\xbeegas apri\xc5\x86\xc4\xb7a Kolob\xc5\xbeeg\xc4\x81 pie Parsentas upes ietekas Baltijas j\xc5\xabr\xc4\x81, upes austrumu krast\xc4\x81._NEWLINE_54\xc2\xb011\xe2\x80\xb217.00\xe2\x80\xb3N 15\xc2\xb033\xe2\x80\xb222.00\xe2\x80\xb3E\n_START_SECTION_\nRaksturojums\n_START_PARAGRAPH_\nB\xc4\x81kas augstums ir 26 m. B\xc4\x81ku veido apa\xc4\xbc\xc5\xa1, cilindrisks sarkanu \xc4\xb7ie\xc4\xa3e\xc4\xbcu tornis ar dubultu galeriju un laternu. Laterna ir pacelta virs b\xc4\x81kas un atrodas uz asto\xc5\x86\xc4\x81m kolonn\xc4\x81m. Laterna un galerija ir baltas, laternas jumts melns. Gaismas elements atrodas 36,5 m virs j\xc5\xabras l\xc4\xabme\xc5\x86a. Gaismas iek\xc4\x81rtu veido rot\xc4\x93jo\xc5\xa1a ier\xc4\xabce ar 8 pane\xc4\xbciem. Uz katra pane\xc4\xbca atrodas divas 200 W spuldzes. Gaisma balta (1 s deg, 2 s p\xc4\x81rtraukums). Gaismas sign\xc4\x81ls redzams 16 j\xc5\xabras j\xc5\xabd\xc5\xbeu att\xc4\x81lum\xc4\x81._NEWLINE__NEWLINE_2007. gad\xc4\x81 Polijas pasts izdeva pastmarku ar b\xc4\x81kas att\xc4\x93lu.'